เพชรมรกต ผลงานเยี่ยม คว้าชัยส่งท้ายศักราชอย่างเหนือชั้น
รวมผลงานอันน่าตื่นตาตื่นใจของ เพชรมรกต เพชรยินดีอะคาเดมี ที่มีเรื่องราวให้ได้พูดถึงอย่างมาก จากการขึ้นชก 3 ครั้งบนสังเวียนวัน แชมเปียนชิพ ก่อนจะปิดฉากปี 2561 ได้อย่างสวยหรูที่กรุงกัวลาลัมเปอร์,วันที่ 11 ธ.ค.61 ถือเป็นการส่งท้ายปี 2018 ที่งสวยงามของ เพชรมรกต เพชรยินดีอะคาเดมี ด้วยการเอาชนะน็อกคู่ชก มีดีกรีแชมป์โลกถึง 8 สมัยชาวอังกฤษอย่าง ฮิตแมน เลียม แฮร์ริสัน ในยกที่ 2 ของศึก ONE: DESTINY OF CHAMPIONS ที่ The Axiata Arena กรุงกัวลาลัมเปอร์ ประเทศมาเลเซีย ,โดยในไฟต์ดังกล่าว เริ่มเปิดเกมมายกแรก เลียม แฮร์ริสัน ดูเหมือนจะไม่เกรงกลัวศักดิ์ศรีแชมป์จากลุมพินีชาวไทย เดินไล่ขู่ เพชรมรกต ด้วยลูกเจาะล่าง และยิงหมัดเป็นชุด และดึงหลบจังหวะที่ เพชรมรกต สาดแข้งซ้ายได้หลายครั้ง แต่นักชกชาวไทยที่ได้เปรียบช่วงตัวที่ยาวกว่า หาจังหวะออกแข้งซ้ายเน้นๆ อยู่หลายครั้งเช่นกัน ในช่วงกลางยก เลียม เริ่มจับทางได้ เกี่ยวขาซ้ายของเพชรมรกต แล้วเตะตัดล่างลงไปกองที่พื้นเรียกเสียงเฮจากท่านผู้ชมรอบสนามเลยทีเดียว,จากนั้น เพชรมรกต รู้ดีว่านักชกจากลีดส์รายนี้ชักไม่ธรรมดา ฉะนั้นเขาจึงต้องระวังตัวเป็นพิเศษ เริ่มยกสองอดีตแชมป์จากลุมพินีเปิดเกมรุกบ้าง เดินสาดแข้งซ้ายและดักแทงซ้ายได้สวยๆ หลายครั้ง ทั้งคู่เปิดเกมบวกแลกอาวุธกันอย่างเมามันส์ และก็เป็นทางด้าน เพชรมรกต ได้จังหวะสับศอกส่ง เลียม แฮร์ริสัน ลงไปกองที่พื้นให้กรรมการนับ 10 และกรรมการยุติการชกไปในที่สุด ,โดยทาง เพชรมรกต ชนะในไฟต์เปิดตัวของเขาเมื่อเดือนมิถุนายน ในศึก ONE: PINNACLE OF POWER ด้วยการสับศอก ฟราบรีซ เดลานอน นักชกจากเฟรนช์ เกียนา มีแผลแตกใกล้ดวงตาจนแพทย์สนามต้องยุติการชก และนี่ก็เป็นครั้งที่สองของเขาในการใช้ศอกเอาชนะคู่ต่อสู้ ในการทำศึกกับ วัน แชมเปียนชิพ,แต่เป็นที่น่าเสียดาย เขาไม่สามารถทำแบบเดียวกันได้กับนักชกที่มีความรวดเร็ว และจับทางได้ยากอย่าง The Dagger อลาเวอดิ รามาซานอฟ การชกไฟต์ที่สองในศึก ONE: KINGDOM OF HEROES ที่อิมแพ็ค เมืองทองธานี ซึ่งเป็นบ้านเกิดของเจ้าตัว ซึ่ง เพชรมรกต พ่ายคะแนนนักชกจากรัสเซียไป ตั้งแต่นั้นมาเขาจึงขยับมาที่รุ่นเฟเธอร์เวท และหลังจากที่เอาชนะ เลียม แฮร์ริสัน อย่างสวยงามนี้เขาจึงตัดสินใจที่จะชกในรุ่นนี้ต่อไป,นี้ถือเป็นปีที่น่าตื่นเต้นของ เพชรมรกต เพชรยินดีอะคาเดมี ที่มีทั้งแพ้จนไปถึงการชนะอย่างสวยหรู แต่เขาก็ได้มองไปถึงความยิ่งใหญ่ในปี 2562 แล้ว แฟนๆ คอยชมผลงานและการกลับมาของเขากับ วัน แชมเปียนชิพ ในอีกไม่นานนี้.
รวมผลงานอันน่าตื่นตาตื่นใจของ เพชรมรกต เพชรยินดีอะคาเดมี ที่มีเรื่องราวให้ได้พูดถึงอย่างมาก จากการขึ้นชก 3 ครั้งบนสังเวียนวัน แชมเปียนชิพ ก่อนจะปิดฉากปี 2561 ได้อย่างสวยหรู
เพชรมรกต เพชรยินดีอะคาเดมี,วัน แชมเปียนชิพ,ศึกสังเวียนเดือด